**เทคนิคการทำงานร่วมกัน**

1. **คิดแต่ทางบวก สร้างโลกสวยงาม**

การทำงานอย่างมีความสุข ต้องรู้จักปรับความคิด ทัศนคติของตัวเองให้มองโลกในแง่บวก ไม่ว่ากับหัวหน้างาน เพื่อนร่วมงาน ลูกน้อง หรือแม้แต่ตัวเราเอง

1. **จริงใจให้กัน ช่วยเหลืองาน**

ควรมีความจริงใจที่จะให้ความช่วยเหลือ ช่วยแก้ไขปัญหา ต่าง ๆ ที่เกิดขึ้นในการทำงานต่อเพื่อนร่วมงาน โดยไม่จำเป็นที่จะต้องรอให้ผู้อื่นมาร้องขอ

1. **สามัคคี มีความประนีประนอม**

ควรมีความสามัคคีด้วยการสร้างการประนีประนอมระหว่างกัน ความพยายามทำให้สถานการณ์ลดความตึงเครียดลง โดยทั้งสอง ฝ่ายไม่เสียประโยชน์ สร้างสถานการณ์  
ในลักษณะของ win win situation

1. **สัมพันธ์ที่ดี สร้างมิตรผูกพัน**

มีมนุษยสัมพันธ์ที่ดี โดยแสดงความเป็นมิตรกับบุคคลต่าง ๆ ทั้งที่รู้จัก และไม่รู้จัก แสดงความเป็นห่วงเป็นใย ตลอดจนการแสดงกิริยาท่าทาง ใช้วาจา เพื่อสร้างความคุ้นเคย

1. **สื่อสารชัดเจน แก้ไขข้อขัดแย้ง**

การสื่อสาร เป็นความจำเป็นอย่างหนึ่งสำหรับการทำงานร่วมกับผู้อื่น หาพูดคลุมเครือ ไม่ชัดเจน อาจเกิดข้อขัดแย้งหรือปัญหาในการทำงานร่วมกับผู้อื่นได้ ดังนั้น ข้อมูลที่พูดไป ควรมีความถูกต้อง ชัดเจน และเป็นปัจจุบันอยู่เสมอ